Timp de 1883 de ani ,                                                                                                                                         .                  AUR , ARGINT ŞI ZBUCIUM la ALBURNUS MAIOR = ROŞIA MONTANĂ 
 Motto: „În mină-i Dumnezeu cu noi,/ Afară-s chinuri şi nevoi,/ De-asupra noastră n-avem cer / C-aşa-i viaţa de miner “ (Imnul Minerilor,strofa II-a)
      La  6 februarie al anului 131, acum 1883 de ani, la Alburnus Maior  se scria un contract pe o tablă cerată,o tăbliţă de lemn acoperită cu ceară de albine şi scrisă cu un stil. Era actul de naştere ,de atestare documentară a actualei localităţi Roşia Montană scris în al 25-lea an de când romanii cuceriseră o parte (16%) din Dacia lui Decebal, acea parte care însă cuprindea şi capitala Sarmizegetusa Regia şi  imensul tezaur dacic şi principalele mine de aur dacice. ....Câte tăbliţe mai aşteaptă oare şi acum să fie descoperite, ascunse în galeriile dacice şi romane încă existente, dar multe neştiute sau necercetate?                                                                                                                         .     Ziua Roşiei Montane, această zi de 6 februarie, a fost sărbătorită şi în acest an în multe oraşe ale României, ale Europei şi ale Lumii,  pentru că Alburnus Maior a fost şi trebuie să rămână un unicat naţional, european şi mondial prin patrimoniul subteran, suprateran şi uman pe care îl are.                                                                                                                                                                                    .     O delegaţie a Asociaţiei „Ţara Iancului-Iubirea Mea” a participat la invitaţia domnului ing. Aurel Sîntimbrean la sărbătorirea celor 1883 de ani de la prima atestare documentară a localităţii Alburnus Maior (Roşia Montană) care s-a desfăşurat în 6 februarie curent nu departe de Roşia Montană, în oraşul Câmpeni, fosta capitală a lui Avram Iancu şi oastei sale din vremea Revoluţiei româneşti, localitate cu adânci rezonanţe istorice, de pe vremea lui Sofronie de la Cioara, a lui Horea, Cloşca şi Crişan, a lui Avram Iancu şi ai voluntarilor moţi de la 1918-1919. Organizatori au fost Fundaţia Pro Munţii Apuseni, Fundaţia Culturală Roşia Montană, Fundaţia Alburnus Maior                                                                                                                                                         Într-o sală a unui Complex turistic din Câmpeni, în prezenţa unei asistenţe entuziaste- localnici din Roşia Montană, Abrud, Câmpeni, Albac, Horea, invitaţi din judeţele Alba, Cluj, Hunedoara, ş.a- serbarea celor 1883 de ani de atestare documentară a Roşiei Montane a avut o serie de secvenţe atractive dintre care menţionăm : vernisajul unei expoziţii cu fotografii din viaţa minerilor realizate de renumitul şi regretatul fotograf de talie internaţională Bazil Roman , (fotografii proprietatea d-lui ing. geolog Aurel Sântimbrean) ; proiecţii de filme privind patrimoniul Roşiei Montane (minier, peisagistic, turistic, agricol şi uman) ; lansarea celei de a treia ediţii a cărţii „Aurul şi argintul Roşiei Montane” tipărită sub egida editurii „Alexandria” din Suceava în prezentarea comentată a autorului principal ing. Aurel Sântimbrean.; completarea unei cereri comune de înscriere a Roşiei Montane în patrimoniul UNESCO . Interesante alocuţiuni  întrerupte de aplauze au rostit o serie de luptători activi pentru oprirea proiectului minier al RMGC şi salvarea patrimoniului Roşiei Montane, reprezentanţi ai organizatorilor şi invitaţi de seamă dintre care amintim : prof. emerit dr. Ioan Piso ; prof. univ. dr. Pompei Cocean; Zeno Cornea  preşedintele Asociaţiei  Alburnus Maior; Eugen David, vicepreşedinte al Fundaţiei Culturale Roşia Montană; Director general ec. Emil Culda; prof. univ. Dumitra Costea; cei doi moţi care au ajuns primii la locul accidentului aviatic din Munții Apuseni, Gheorghe Trif şi Argentin Todea: („Vrem să trăim curat în Munții Apuseni!”) ing.  Aurel Sîntimbrean; ing. Ioan Paul Mărginean, preşedinte fondator al Asociaţiei „Ţara Iancului-Iubirea Mea” şi Ioan Uţiu, moderatorul evenimentului. Întregul eveniment s-a bucurat de un fond muzical asigurat de studioul local al lui Bogdan Dănuţ - Andone care însoţea însufleţitoarele versuri ale poetului moţ Nicoară Nicolae Horia închinate moţilor şi Munţilor Apuseni.                                                                                                                                                        .                                  Zamfir Mihaela Aurora,                                                                                                                                          Secretar al Asociaţiei „Ţara Iancului-Iubirea Mea” – Deva                                                                                           .                             ( www.taraiancului.ro)
